ཉི་འོད་ཀྱི་འོག་ཏུ་ལྷ་མཛེས་ཀྱི་ཞྭ་མོ་དམར་པོ་དེ་ལས་འོད་ཟེར་ཅིག་འཕྲོས་འོང་།མོས་མཚམས་ལ་ལར་ཕུན་རྣམ་གྱི་ཕྱོགས་སུ་མིག་ཟུང་ཡང་ཡང་འཕངས་འོང་ཞིང་།མཚམས་ལ་ལར་འཇིགས་མེད་ཀྱི་ལག་པ་ནས་འཐེན་ཙམ་འཐེན་ཙམ་བྱས་ཏེ་མགྱོགས་མྱུར་གནས་དེ་ནས་གྱེས་རྒྱུའི་ལྐོག་བརྡ་བྱེད་བཞིན་འདུགའོན་ཀྱང་།འཇིགས་མེད་ཟེར་བའི་སྐྱེས་པ་དེ་ལ་གནས་དེ་ནས་གྱེས་རྒྱུའི་གྲ་སྒྲིག་ཅི་ཡང་མི་འདུགཁོས་ཁྲག་དམར་བཞུར་བཞིན་པའི་ཕུན་རྣམ་གྱི་རྨ་ཁ་ལ་སེམས་ཁུར་བྱ་རྒྱུ་ལྟ་ཅི།ད་དུང་ཕུན་རྣམ་གྱིས་རང་ཉིད་ཀྱི་མོ་ཊར་ཆག་སྐྱོན་བཟོས་པར་སྐྱིན་ཚབ་གཞལ་དགོས་ཞེས་ཨ་ན་ཨུ་ཚུགས་བྱེད།སྐབས་དེ་འདྲ་ཞིག་ལ།འགྲིམ་འགྲུལ་དོན་རྐྱེན་བྱུང་སའི་ཡུལ་དངོས་སུ་འཇིགས་མེད་ཀྱི་ཆུང་མའང་བསླེབས་བྱུང་།